Pablo Laso

Pablas Lasas Biurunas (Pablo Laso Biurrun, g. 1967 m. spalio 13 d.) – Ispanijos krepšininkas ir krepšinio treneris. Kaip Madrido „Real“ treneris dukart laimėjo Eurolygą.

 Žaidėjo karjera 
Gimė Vitorijoje (Baskų kraštas), krepšininko ir krepšinio trenerio Pepės Laso šeimoje. „Dinastías del basket“, mundodeportivo.com Treniravosi San Viatoro kolegijoje. Metus pasimokęs JAV, būdamas 16 Pablas Lasas grįžo į Ispaniją, žaidė Vitorijos „Caja Álava“ jaunimo komandose, o pagrindinėje komandoje debiutavo 1984 m. Šiame klube jis praleido 11 sezonų, 1995 m. laimėjo Ispanijos taurę ir tapo jos finalo MVP. Dat du sezonus praleidęs Madrido „Real“, vėliau žaidė Italijoje ir silpnesnėse Ispanijos komandose. Pablas Lasas tapo vienu ryškiausių ACB lygos žaidėjų – jis yra geriausiųjų dešimtukuose pagal lygos sužaistas minutes, sužaistas rungtynes, atliktus rezultatyvius perdavimus ir perimtus kamuolius.ACB data .

Su Ispanijos rinktine žaidė 1989 ir 1995 m. Europos bei 1994 m. pasaulio čempionatuose.Pablo LASO BIURRUN (ESP) participated in 5 FIBA / FIBA Zones events.

 Trenerio karjera 
Trenerio karjerą pradėjo Ispanijos 3 lygos klube Kasteljono „AB Castelló“. 2008 m. su San Sebastiano „Gipuzkoa“ užėmė 2 vietą Ispanijos II lygoje ir iškovojo patekimą į ACB lygą. Nuo 2011 m. Pablas Lasas 11 sezonų vadovavo Madrido „Real“ klubui su kuriuo 2 kartus laimėjo Eurolygą, 5 kartus – Ispanijos taurę, 6 kartus – ACB lygą ir 6 kartus – supertaurę. 2014 m. ACB lygos pusfinalio prieš „Barseloną“ metu treniruodamas patyrė Achilo sausgyslės trūkį ir sezoną užbaigė treniruodamas invalido vėžimėlyje. 2022 m. ACB atkrintamųjų metu patyrė širdies smūgį, po kurio netrukus baigė darbą „Real“ klube. Lasas tapo ilgiausiai „Real“ klubą treniravusiu treneriu.«Pablo Laso superará a Lolo Sainz como técnico con más partidos en el Real Madrid», mundodeportivo.com Vėliau dirbo Miuncheno „Bayern“, Vitorijos „Baskonia“, Stambulo „Anadolu Efes“ klubuose.

 Laimėjimai 
Žaidėjo
 Ispanijos krepšinio taurė: 1995 m.
 FIBA Saportos taurė: 1997 m.
 Ispanijos krepšinio taurės MVP: 1995 m.
Trenerio
 Eurolyga: 2015, 2018 m.
 ACB lyga: 2013, 2015, 2016, 2018, 2019, 2022 m.
 Ispanijos krepšinio taurė: 2012, 2014, 2015, 2016, 2017, 2020 m.
 Ispanijos krepšinio supertaurė: 2012, 2013, 2014, 2018, 2019, 2020 m.
 FIBA tarpžemyninė taurė: 2015 m.
 Vokietijos krepšinio lyga: 2024 m.
 Vokietijos krepšinio taurė: 2024 m.

 Šaltiniai 

Kategorija:Ispanijos krepšininkai
Kategorija:Ispanijos krepšinio treneriai